ผลัดใบ?
ธนาคารกสิกรไทยจัดให้ผู้บริหารพบปะนักลงทุนเมื่อวันที่ 4 ม.ค. แน่นอน ประเด็นฮอตหนีไม่พ้น เรื่องการลาออกของ กฤษฎา ล่ำซำ และ สมเกียรติ ศิริชาติไชย
6 ม.ค. 2559

ธนาคารกสิกรไทยจัดให้ผู้บริหารพบปะนักลงทุนเมื่อวันที่ 4 ม.ค. แน่นอน ประเด็นฮอตหนีไม่พ้น เรื่องการลาออกของ กฤษฎา ล่ำซำ และ สมเกียรติ ศิริชาติไชย 
งานนี้นักลงทุนถือโอกาสที่ คุณปั้น-บัณฑูร ล่ำซำ ต้องออกมาพูดถึงเรื่องการตั้งบริษัทด้านไอที เพื่อแสดงความพร้อมการก้าวสู่ดิจิทัล แบงก์กิ้ง ชิงถามเสียก่อนที่คุณปั้นจะจบการสนทนา
คำตอบของ คุณปั้นคือ ทั้งสองคนไม่ได้หายไปไหน แต่จะถูกส่งไปช่วยงานที่ บริษัท เมืองไทยประกันชีวิตมากขึ้น เพราะปัจจุบัน กฤษฎา เป็นรองประธานบริษัท เมืองไทย กรุ๊ป โฮลดิ้ง อยู่แล้ว ส่วน สมเกียรติ ก็เป็นกรรมการอำนวยการบริหาร และประธานบอร์ดจัดการความเสี่ยง เมืองไทยประกันชีวิต ด้วย 
ที่น่าสนใจมากกว่า คือ คุณป้อง-สาระ ล่ำซำ ที่มานั่งบอร์ดกสิกรไทยแทน กฤษฎา คุณปั้น บอกว่า เพื่อให้มาดูแลเรื่อง แบงก์แอสชัวรันส์ที่กำลังมียอดขายเพิ่มขึ้นเรื่อยๆ
แต่มีคนกระซิบว่าให้จับตาดู “คุณป้อง” ดีๆ
ในอนาคตอาจมีข่าวเซอร์ไพรส์กว่านี้อีก